**Fakulteit Natuurwetenskappe: medaljes en pryse**

Die volgende medaljes en pryse kan op grond van uitmuntende akademiese prestasies aan studente in die Fakulteit Natuurwetenskappe toegeken word:

**Medaljes**

**Dekaansmedalje**

Die Dekaansmedalje word jaarliks toegeken aan die honneursstudent wat oor die hele tydperk van sy of haar studie vir die BSc- en HonsBSc-grade die hoogste gemiddelde persentasie behaal het. Hierdie toekenning is ingestel en geskenk deur prof. JA de Bruyn, voormalige dekaan van die Fakulteit Natuurwetenskappe (1976 -1987) en later viserektor: Bedryf, Universiteit Stellenbosch.

**Element Six (Edms) Beperk Medalje**

’n Medalje word jaarliks toegeken aan die beste derdejaarstudent in die voorgraadse Chemie-program met ’n minimum saamgestelde punt van 70%, wat die punte van die twee polimeerchemiemodules insluit.

**DWT-NNS Sentrum van Uitnemendheid vir Sterk Materiale-medalje**

’n Medalje word jaarliks toegeken aan die beste honneursstudent in Polimeerwetenskap (’n minimumpunt van 70% word vereis).

**John Todd Morrison-navorsingsmedalje**

Die medalje word jaarliks toegeken aan die beste MSc-student (afwisselend in Fisika en Toegepaste Wiskunde) wat die graad *cum laude* verwerf het. Hierdie toekenning gedenk wyle prof. JT Morrison, voormalige professor in Wiskunde en Chemie aan die eertydse Victoria Kollege en later die Universiteit Stellenbosch (1891-1934).

**Meiring Naudé-medalje**

Die medalje word jaarliks toegeken aan die beste honneursstudent in Fisika wat met ’n prestasiepunt van minstens 80% geslaag het en in alle voorgraadse modules ’n prestasiepunt van minstens 60% behaal het. Hierdie toekenning is geskenk deur wyle dr. S Meiring Naudé, ’n voormalige professor in Fisika aan die Universiteit Stellenbosch (1934-1946).

**SJ Shand-gedenkmedalje**

Die medalje word jaarliks toegeken aan die beste student wat die MSc-graad in Geologie *cum laude* verwerf het. Hierdie toekenning gedenk wyle prof. SJ Shand, voormalige hoof van die Departement Geologie en Mineralogie aan die Universiteit Stellenbosch (1911- 1937).

**Van der Walt-medalje**

Hierdie medalje word jaarliks toegeken aan ’n voorgraadse finalejaarstudent met die hoogste gemiddelde prestasie vir alle Rekenaarwetenskap-modules oor die eerste drie studiejare. Hierdie toekenning gedenk prof. APJ van der Walt, voormalige voorsitter van die department Rekenaarwetenskap.

**Pryse**

**Biochemie**

* ’n Boekprys word jaarliks toegeken aan die student wat die hoogste gemiddelde punt in **Biochemie 214 en 244** behaal het.
* ’n Kontantprys word jaarliks toegeken aan die student wat die hoogste gemiddelde punt in die vier **derdejaar Biochemie**-modules behaal het.

**Molekuêre Biologie en Biotegnologie**

* **Merck-prys**

’n Sertifikaat en kontantprys word jaarliks toegeken aan die beste voorgraadse finalejaarstudent in die **Molekulêre Biologie en Biotegnologieprogram**.

**Biodiversiteit en Ekologie**

* **Prof. PG Jordaan-prys**

’n Boekprys word jaarliks toegeken aan die beste voorgraadse finalejaarstudent in **Biodiversiteit en Ekologie 324**

**Chemie en Polimeerwetenskap**

* **Merck-prestasieprys**

’n Glastrofee en kontantprysword jaarliks toegeken aan die beste voorgraadse **finalejaar-Chemie**student wat ’n BSc-graadprogram gevolg het en voortgaan met nagraadse studie in chemie.

* **SMM-prys**

’n Kontantprysprys word jaarliks toegeken aan die beste **honneursstudent in Chemie** wat die graad *cum laude* geslaag het.

* **AMS-prys**

’n Kontantprys word jaarliks toegeken aan die aan die beste **honneursstudent in Polimeerwetenskap** wat die graad *cum laude* geslaag het.

* **Bernina-prys**

Die prys word jaarliks toegeken aan ’n student in BSc Chemie (stroom Tekstiel- en Polimeer-wetenskap) wat oor ’n tydperk van twee jaar die beste in die **Tekstielwetenskap**-modules gepresteer het.

* **Mattie Jooste (voorgraads)-prys**

Die prys word jaarliks toegeken aan ’n voorgraadse student in BSc (Chemie), stroom **Tekstiel- en Polimeerwetenskap**, met die hoogste gemiddelde prestasie oor die tweede en derdejaar vir alle modules.

* **Truida Louw-boekprys**

Die prys word jaarliks toegeken aan ’n voorgraadse student in BSc Chemie (stroom Tekstiel- en Polimeerwetenskap) wat die hoogste gemiddelde persentasie in die eerste twee **Tekstielwetenskap-**modules behaal het.

**Rekenaarwetenskap**

* ’n Prys word jaarliks toegeken aan die **beste eerstejaarstudent** in Rekenaarwetenskap.
* ’n Prys word jaarliks toegeken aan die **beste tweedejaarstudent** in Rekenaarwetenskap.
* ’n Prys word jaarliks toegeken aan die **beste Honneursstudent** in Rekenaarwetenskap.
* ’n Prys word jaarliks toegeken vir die **beste projek** ter verwerwing van ’n **honneursgraad** in Rekenaarwetenskap.

**Wiskunde**

* Boekpryse word jaarliks toegeken aan die twee beste presteerders in **Wiskunde 114/144**
* Boekpryse word jaarliks toegeken aan die twee beste presteerders in **Wiskunde 214/244**
* Boekpryse word jaarliks toegeken aan die twee beste presteerders in **Ingenieurswiskunde 115/145**
* Boekpryse word jaarliks toegeken aan die twee beste presteerders in al die **derdejaar Wiskunde-modules**
* Boekpryse word jaarliks toegeken aan die twee beste **honneursstudente in Wiskunde** wat *cum laude slaag.*